《送曹能始还闽中 分赋得李白诗湖清霜镜晓》
明代·王嗣经

归客金陵道，霜帆梦镜湖。
天秋水衣敛，海曙日轮孤。
幔卷波纹縠，舟凌露藻珠。
潮平光稍白，风定浪还无。
清映冰花薄，澄涵锦树铺。
鸟来分水碧，人去乱汀菰。
贺监风流在，临风酹一觚。

作者简介：江西上饶人，字曰常。本姓璩。身魁梧，多笑言，吟诗不辍。博学多撰述。有《秋吟》，一时传诵。